خاریجی ایشلر ناظیرلیگی‌نین بو باره‌دکی بیاناتیندا بیلدیریلیب کی، میانمار سلاحلی قوه‌لرینین بو گون (1 فوریه) حاکمیتی اله کئچیرمه‌سینی تشویشله قارشیلادی. تورکیه-‌نین هر جور چئوریلیشه و حربی موداخیله‌یه قارشی‌دیر. میانمار-دا حبس اولونان بوتون سئچیلمیش لیدرلرین، سیاسی خادیم‌لرین و سیویل لرین درحال سربست بوراخیلماسینی گؤزلییریک. تورکیه میانمار-دا خالقین آزاد ایراده‌سی ایله قورولان یئنی پارلامئنتین یاخین زاماندا ییغینجاق کئچیرمه‌سی، سئچیلمیش لیدرلر و دموکراتیک قوروم‌لار قارشی‌سیندا قویولان مانع‌لری تز بیر زاماندا آرا‌دان قالدیرماغا چاغیریر. بو دهشت‌لی حادثه‌نین میانماردا آغیر شرط‌لر آلتیندا یاشایان روهینگا مسلمان‌لاری‌نین وضعیتینی پیسلشدیرمه‌یه‌جگینه اومید ائدیریک.
